32004D0090
L 031/21
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 23 декември 2003 година
относно техническите предписания за въвеждане в действие на член 3 от Директива 2003/102/ЕО на Европейския парламент и на Съвета за защитата на пешеходците и другите участници в движението в случай на сблъсък с моторно превозно средство и за изменение на Директива 70/156/ЕИО
(нотифицирано под номер С(2003) 5041)
(текст от значение за ЕИП)
(2004/90/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаването на Европейската общност,
като взе предвид Директива 2003/102/ЕО на Европейския парламент и на Съвета за защитата на пешеходците и другите участници в движението в случай на сблъсък с моторно превозно средство и за изменение на Директива 70/156/ЕИО (1), и по-специално член 3 от нея,
като има предвид, че:
(1)
Директива 2003/102/ЕО определя основните изисквания под формата на изпитвания и гранични стойности за типовото одобрение ЕО на моторните превозни средства относно защитата на пешеходците.
(2)
На основание на тази директива, за да се осигури еднообразното ѝ прилагане от компетентните органи на държавите-членки, трябва да се определят техническите предписания, необходими за извършване на изпитванията, описани в раздел 3.1 или раздел 3.2 от приложение I към тази директива.
(3)
Тези изпитвания се основават на научните изследвания, извършени от Европейския комитет за подобряване на безопасността на превозните средства (ЕКПБПС) и техническите предписания за тяхното извършване трябва също да се базират на препоръките на ЕКПБПС.
ПРИЕ НАСТОЯЩОТО РЕШЕНИЕ:
Член 1
Техническите предписания, необходими за извършването на изпитванията, описани в раздели 3.1 и 3.2 от приложение I към Директива 2003/102/ЕО, са посочени в приложението към настоящото решение.
Член 2
Настоящото решение се прилага от 1 януари 2004 година.
Член 3
Адресати на настоящото решение са държавите-членки.
Съставено в Брюксел на 23 декември 2003 година.